
Arabische Sprooch 


Arabisch ess en Sprooch, wat von owe 200 Millione Minsche Hee di Sigg_is_op Bonnsch 

op de janze Welt jeschwadt wird. Et jehiirt bei de sechs (Sigge op Bonnsch) 

Ampssprooche von de Vereente Natione (zesamme met Englisch, unn jeshriwe wii_mer_t_shprish 
Franziisisch, Spanisch, Russisch on Schinesisch). Op Arabisch (mieh Sigge jeshriwe wii_mer_t_shp rish) 
ess och da Koran jeschrewe, wat dat hellije Booch vom Islam 
ess. Dorom ess Arabisch fur de Moslems arch wichtich on jild 

bei danen als en hellije Sprooch. Dat betriff allerdings nur dat Huharabisch, die Sproochform, die mer en de 
Schull jeliert kritt. Normal schwade die Arabe nammich keen Huharabisch, sondern ehr Dialekte, wo se met 
opjewachse sinn. Anders als wie jetz bei uns mem Huhdeutsch dat dat do och keenem infalle, su em 
Alldaach op eemol Huharabisch ze benutze - da dat me hiihstens uslaache, weil dat komplett newen de 
Kapp wor. Huharabisch nemmp me nur fur Zeidunge on Booche ze schrieve, Ansprooche ze haale on en de 
Moschee. Selevs em Fernsinn sinn de mieste Sendunge - wa'me su sare well - op „Platt“. 


Arabisch ess en semitisch Sprooch (jenau wie Hebraisch on noch e 
paar andre). De semitisch Sprooche sinn en Art von Sprooche, die 
met sujenannte Wurzele arbeede. En Wurzel hat normal drei 
Konsonante, die zesammen en alljemeene Jrundbedeutung hann. 

Zom Beispill: De Wurzel k-t-b hat jet met „schrieve“ ze donn. 

Wa'me jetz Vokale zweschen de Konsonante setz, on vleech noch 
neu Konsonante doviir udde dohinge (natiirlich dat alles net eenfach 
esu, sondern met System), dann kritt me Word erus: kataba heeE „ha 
schreev“ (Verjangenheet), yaktub heeE „ha schriev“ (Jajenwart), 
maktub ess ene „Breev“, maktab ess e „Biiro“, maktabah = 

„Boocherei“, kitab = „Booch“, kutub heeE „B6oche“ (mieh wie een). 

Dat moot att lange met Beispille, fur dat me sitt, dat all die Wordche 
de Wurzel k-t-b hann on jet met „schrieve“ ze donn. 

De Forsche hann erusjefunge, dat Arabisch von alle semitische 
Sprooche am nohkste bei da semitische Ursprooch litt. (Die Ursprooch ess esu aid, die kennt me net. Me 
kann se awe theoretisch rekonstruiere.) Dat heeE, dat et Huharabisch sich zigg dreidusend Johr nur winich 
verandet hat. Do sinn och rellativ winich fremde Word dren. Jet anders ess et met da Dialekte: die hann sich 
vill mieh verandet. Zom Beispill ess de Jrammatik eenfache jewurde on och zom Deel de Ussprooch. De 
Dialekte klinge nammich net all glich: Irakisch ess besonders hard, Libanesisch widde janz weech, bei 
Marokkanisch hat mer et Jefohl, do wore jar keen Vokale mieh dren, on su wigge. Trotzdam hat Arabisch 
alljemeen ene janz ajene Klang. Dat litt dodran, dat do'r e paar Konsonante dren sinn, die mir jar net kenne 
on die deef em Hals jesproche werde. Fur nen Europae sinn se schwar ze liere; wa'me sich M5h jit, ka'mer et 
awe packe. 



En da jron jefarvte Lander ess 
Arabesch die eenzich anerkannt 
Landessprooch, en da blaue ess et 
een dovon. 


Arabisch ess en prima Sprooch fur Jedichte ze schrieve. Irschtens emol jit et extrem vill Word, die fass udde 
jenau etselve bediigge (Synonyme). On zweitens ka'me do wunderbar met reime, weil die Word all mem 
selve System jebaut sinn. Da irschte bekannte Dichte bei de Arabe ess da Imru' al-Qais. Da hat em sechste 
Johrhondet jelav, alsu noch viir em Prophet Mohammed. Et Dichte wor bei de Arabe awer att zigg Langem 
Tradition jewas: Jede Stamm hatt singen ajene Dichte. Wenn sich zwei Stamm jetroffen hann, hann die sich 
zesammejesatz, do moote de Dichte viirtredde on zeeje, wat se kiinne. Die hann dann Jedichte opjesat owe 
Liebe, Kreech, Jaach on wat net all. Viir allem awe natiirlich wie doll da ajene Stamm ess on wie blod da 
andre. De Jedichte wurdte net opjeschrewe, sondern me hat se all em Kopp behaale. Och hiigg jild et 





Uswendichliere bei de Arabe noch als en jroE Runs. Irjendswann hann de Arabe dann och et Schrieve jeliert 
on ehr aje Schreff entwickelt. De Moslems hann die Schreff em Middelalde nohm Iran, noh Afjanistan on 
sujar bes noh Indien jebrat, wo se hiigg noch von de moslemische Bevolkerung benutz wird. En da arabische 
Schreff werde nur Konsonante on lang Vokale jeschrewe, kurte Vokale loot me us. (Dat ess awe net su 
schlemm; me kann da Tex trotzdam lesse, wa'me sich e bessje uskennt.) 

